సరోజ్ బజాజ్

డా. సరోజ్ బజాజ్ సామాజిక కార్యకర్త. 2020లో తెలంగాణ ప్రభుత్వం నుండి ఉత్తమ సామాజిక సేవ కార్యకర్తగా  తెలంగాణ రాష్ట్ర విశిష్ట మహిళా పురస్కారం అందుకుంది.

జీవిత విశేషాలు 
సరోజ్ బజాజ్ 1945లో ఉత్తరప్రదేశ్‌లో జన్మించింది. 15 ఏళ్ళ వయసులోనే పెళ్ళి జరిగింది. ఉన్నత విద్య కోసం హైదరాబాదుకు వచ్చిన సరోజ్‌, ఉస్మానియా విశ్వవిద్యాలయం లో హిందీ ఆచార్యురాలుగా పనిచేసి, సమాజిక సేవ చేయడంకోసం 1998లో స్వచ్ఛంద పదవీ విరమణ తీసుకుంది.

సామాజికరంగం 
మహిళలకు విద్య, ఉద్యోగం, ఉపాధి అవకాశాలు అందింవ్వడంకోసం మహిళా దక్ష సమితిని స్థాపించి, అనేకమంది మహిళలకు అండగా నిలలిచింది. మహిళలకు ఆర్థిక సహాయం అందించడంకోసం తానే చైర్‌పర్సన్ గా ది ఏపీ రాజరాజేశ్వరి మహిళా కో-ఆపరేటివ్‌ అర్బన్‌ బ్యాంక్‌'ను స్థాపించింది. అనాథ బాలికల కోసం ఆంధ్రప్రదేశ్, తెలంగాణ రాష్ట్రాల్లో హాస్టల్స్‌, పాఠశాలలు, ఇంటర్‌, డిగ్రీ, నర్సింగ్‌ కళశాలలు ఏర్పాటుచేసింది.

పురస్కారాలు 
 తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.

మూలాలు

ఇతర లంకెలు 
 సరోజ్ బజాజ్ వెబ్సైటు

1945 జననాలు
ఉత్తర ప్రదేశ్ మహిళలు
సామాజిక ఉద్యమకారులు
విశిష్ట మహిళా పురస్కార గ్రహీతలు